Selleaastane Jazzkaar on meist kuidagi niimoodi mööda minemas, et pilet sai ette ostetud vaid ühele kontserdile ja tundub et rohkem ei jõuagi praegu. Selle ühe pileti aga lunastasime eile Vene kulutuurikeskuses Saksamaalt pärit muusikalist kollektiivi nimega TokTokTok kuulates.    Peaaegu täiesti umbropsu tehtud  valik läks sajaprotsendiliselt täkkesse. Midagi sellist just oligi vaja. Selline, puhas, nagu natuke pehme jazz (souljazz ütlevad nad ise oma kodulehel), sekka parasjagu saksofonisoolot ja rütme. Nigeeria- saksa päritolu lauljatari hääl ja kuuldud meloodiad tundusid kuidagi mõnusalt tuttavlikud, kuigi ma neist lugudest ühtki teadlikult varem kuulanud ei olnud. Mitteehteestlaslikult tekkis isegi mõte, et kui need toolid nüüd põranda küljes kinni poleks, lööks jalaga takti ka:)    Meeldis sedavõrd, et  nüüd on plaadisahtlis üle pika aja jälle juures üks uus plaat - seekord isegi autogrammiga ehituna.